CELEX: 32020R1737
Language: el
Date: 2020-07-14 00:00:00
Title: Κατ’ εξουσιοδότηση κανονισμός (ΕΕ) 2020/1737 της Επιτροπής της 14ης Ιουλίου 2020 για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών (Κείμενο που παρουσιάζει ενδιαφέρον για τον ΕΟΧ)

23.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 392/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1737 ΤΗΣ ΕΠΙΤΡΟΠΗΣ
         της 14ης Ιουλίου 2020
         για την τροποποίηση του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 111/2005 του Συμβουλίου όσον αφορά την προσθήκη ορισμένων πρόδρομων ουσιών των ναρκωτικών στον κατάλογο των διαβαθμισμένων ουσιών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών (1), και ιδίως το άρθρο 15,
         Έχοντας υπόψη τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης και τρίτων χωρών (2), και ιδίως το άρθρο 30α,
         Εκτιμώντας τα ακόλουθα:
         
                     (1)
                  
                  
                     Στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 παρατίθεται κατάλογος των διαβαθμισμένων ουσιών που υπόκεινται σε μια σειρά εναρμονισμένων μέτρων ελέγχου και παρακολούθησης που προβλέπονται από τους εν λόγω κανονισμούς.
                  
               
                     (2)
                  
                  
                     Με τις αποφάσεις 62/10, 62/11 και 62/12 της Επιτροπής των Ηνωμένων Εθνών για τα ναρκωτικά (στο εξής: CND), που ελήφθησαν κατά την εξηκοστή δεύτερη σύνοδό της στις 19 Μαρτίου 2019, οι τρεις ουσίες, το 3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό μεθύλιο (στο εξής: PMK γλυκιδικό μεθύλιο), το 3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό οξύ (στο εξής: PMK γλυκιδικό οξύ) και το α-φαινυλακετοακεταμίδιο (στο εξής: APAA) προστέθηκαν στον πίνακα I της σύμβασης των Ηνωμένων Εθνών κατά της παράνομης εμπορίας ναρκωτικών και ψυχοτρόπων ουσιών, της 19ης Δεκεμβρίου 1988 (3) (στο εξής: σύμβαση των ΗΕ του 1988). Επιπλέον, με την απόφαση 63/1 της CND, που ελήφθη κατά την εξηκοστή τρίτη σύνοδό της στις 4 Μαρτίου 2020, συμπεριλήφθηκε στον πίνακα I της σύμβασης των ΗΕ του 1988 ο α-φαινυλακετοξικός μεθυλεστέρας (στο εξής: MAPA).
                  
               
                     (3)
                  
                  
                     Ένας από τους σκοπούς των κανονισμών (ΕΚ) αριθ. 273/2004 και (ΕΚ) αριθ. 111/2005 είναι η εφαρμογή του άρθρου 12 της σύμβασης των ΗΕ του 1988 στην Ένωση. Κατά συνέπεια, το PMK γλυκιδικό μεθύλιο, το PMK γλυκιδικό οξύ, το APAA και ο MAPA θα πρέπει να συμπεριληφθούν στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005.
                  
               
                     (4)
                  
                  
                     Οι διαβαθμισμένες ουσίες που απαριθμούνται στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005 υποδιαιρούνται σε κατηγορίες για τις οποίες ισχύουν διαφορετικά μέτρα, ώστε να επιτυγχάνεται αναλογικότητα μεταξύ του επιπέδου της απειλής που συνιστά κάθε συγκεκριμένη ουσία και της επιβάρυνσης για το νόμιμο εμπόριο. Τα αυστηρότερα μέτρα ελέγχου και παρακολούθησης εφαρμόζονται στις ουσίες της κατηγορίας 1. Για παράδειγμα, οι ουσίες της κατηγορίας 1 πρέπει να αποθηκεύονται σε ασφαλείς εγκαταστάσεις, ενώ κάθε επιχείρηση που ασχολείται με τέτοιες ουσίες πρέπει να διαθέτει άδεια.
                  
               
                     (5)
                  
                  
                     Το PMK γλυκιδικό μεθύλιο και το PMK γλυκιδικό οξύ είναι άμεσες πρόδρομες ουσίες της 3,4-μεθυλενοδιοξυμεθαμφεταμίνης (στο εξής: MDMA), γνωστής και ως «ecstasy». Το APAA και ο MAPA είναι άμεσες πρόδρομες ουσίες των αμφεταμινών. Με άλλα λόγια, αυτές οι ουσίες μπορούν εύκολα να μετατραπούν σε MDMA ή αμφεταμίνες.
                  
               
                     (6)
                  
                  
                     Η κακή χρήση και η κατάχρηση MDMA και αμφεταμινών προκαλούν σοβαρά κοινωνικά προβλήματα και προβλήματα δημόσιας υγείας σε ορισμένες περιφέρειες της ΕΕ. Επιπλέον, ομάδες οργανωμένου εγκλήματος στην Ένωση παράγουν τεράστιες ποσότητες MDMA και αμφεταμινών. Μεγάλες ποσότητες MDMA και αμφεταμινών εξάγονται επίσης σε τρίτες χώρες.
                  
               
                     (7)
                  
                  
                     Δεν υπάρχει γνωστή νόμιμη παραγωγή, εμπορία ή χρήση PMK γλυκιδικού μεθυλίου, PMK γλυκιδικού οξέος, APAA και MAPA στην Ένωση. Κατά συνέπεια, η συμπερίληψη των εν λόγω ουσιών στην κατηγορία 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005 δεν συνεπάγεται πρόσθετη διοικητική επιβάρυνση για τους οικονομικούς φορείς και τις αρμόδιες αρχές στην Ένωση.
                  
               
                     (8)
                  
                  
                     Λαμβανομένης υπόψη της απειλής που συνιστούν για την κοινωνία και τη δημόσια υγεία στην Ένωση το PMK γλυκιδικό μεθύλιο, το PMK γλυκιδικό οξύ, το APAA και ο MAPA, και δεδομένου ότι η διαβάθμισή τους δεν θα έχει επιπτώσεις στη νόμιμη εμπορία, παραγωγή και χρήση τους στην Ένωση, οι εν λόγω ουσίες θα πρέπει να περιληφθούν στην κατηγορία 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005.
                  
               
                     (9)
                  
                  
                     Οι ουσίες 2-μεθυλο-3-φαινυλοξιρανο-2-καρβοξυλικός εστέρας (στο εξής: BMK γλυκιδικό μεθύλιο) και 2-μεθυλο-3-φαινυλοξιρανο-2-καρβοξυλικό οξύ (στο εξής: BMK γλυκιδικό οξύ) είναι επίσης άμεσες πρόδρομες ουσίες των αμφεταμινών και χρησιμοποιούνται συχνά για την παράνομη παρασκευή τους. Κατά συνέπεια, οι εν λόγω ουσίες θα πρέπει να συμπεριληφθούν στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005.
                  
               
                     (10)
                  
                  
                     Δεν υπάρχει γνωστή νόμιμη παραγωγή, εμπορία ή χρήση BMK γλυκιδικού μεθυλίου και BMK γλυκιδικού οξέος στην Ένωση. Κατά συνέπεια, η συμπερίληψη των εν λόγω ουσιών στην κατηγορία 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005 δεν συνεπάγεται σημαντική πρόσθετη διοικητική επιβάρυνση για τους οικονομικούς φορείς και τις αρμόδιες αρχές στην Ένωση.
                  
               
                     (11)
                  
                  
                     Λαμβανομένης υπόψη της απειλής που συνιστούν για την κοινωνία και τη δημόσια υγεία στην Ένωση το BMK γλυκιδικό μεθύλιο και το BMK γλυκιδικό οξύ, και δεδομένου ότι η διαβάθμισή τους δεν θα έχει παρά αμελητέες επιπτώσεις στη νόμιμη εμπορία, παραγωγή και χρήση τους στην Ένωση, οι εν λόγω ουσίες θα πρέπει να περιληφθούν στην κατηγορία 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005.
                  
               
                     (12)
                  
                  
                     Ο ερυθρός φωσφόρος εκτρέπεται συχνά από το εμπόριο στην εσωτερική αγορά και χρησιμοποιείται στην Ένωση για την παράνομη παρασκευή μεθαμφεταμίνης. Χρησιμοποιείται ως καταλύτης για τη χημική μετατροπή σε μεθαμφεταμίνη της εφεδρίνης ή της ψευδοεφεδρίνης, ουσιών που περιλαμβάνονται ήδη στην κατηγορία 1 του παραρτήματος I του κανονισμού (ΕΚ) αριθ. 273/2004 και του παραρτήματος του κανονισμού (ΕΚ) αριθ. 111/2005. Κατά συνέπεια, ο ερυθρός φωσφόρος θα πρέπει να συμπεριληφθεί στο παράρτημα I του κανονισμού (ΕΚ) αριθ. 273/2004.
                  
               
                     (13)
                  
                  
                     Η μεθαμφεταμίνη είναι πολύ εθιστικό ναρκωτικό το οποίο προκαλεί σοβαρά κοινωνικά προβλήματα και προβλήματα δημόσιας υγείας σε ορισμένες περιφέρειες της ΕΕ.
                  
               
                     (14)
                  
                  
                     Ωστόσο, ο ερυθρός φωσφόρος έχει σημαντικές και διαφοροποιημένες νόμιμες χρήσεις, όπως η κατασκευή φλογοεπιβραδυντικών για πλαστικές ύλες, πυροτεχνημάτων, και επιφανειών τριβής για σπίρτα ασφαλείας και πυρσούς.
                  
               
                     (15)
                  
                  
                     Για να επιτευχθεί αναλογικότητα μεταξύ της απειλής που συνιστά ο ερυθρός φωσφόρος για την κοινωνία και τη δημόσια υγεία στην Ένωση και της επιβάρυνσης για το νόμιμο εμπόριο της εν λόγω ουσίας στην εσωτερική αγορά, ο ερυθρός φωσφόρος θα πρέπει να συμπεριληφθεί στην κατηγορία 2Α του παραρτήματος I του κανονισμού (ΕΚ) αριθ. 273/2004.
                  
               
                     (16)
                  
                  
                     Μολονότι επί του παρόντος δεν είναι γνωστό κατά πόσον ο ερυθρός φωσφόρος εκτρέπεται και από το εμπόριο μεταξύ της Ένωσης και τρίτων χωρών, είναι πολύ πιθανό ότι άπαξ και το εμπόριο της εν λόγω ουσίας τεθεί υπό έλεγχο στο πλαίσιο του κανονισμού (ΕΚ) αριθ. 273/2004, οι παρασκευαστές παράνομων ναρκωτικών θα προσπαθούν να την προμηθεύονται μέσω εκτροπής από το εν λόγω εξωτερικό εμπόριο της Ένωσης. Κατά συνέπεια, ο ερυθρός φωσφόρος ενέχει υψηλό κίνδυνο εκτροπής από το εμπόριο μεταξύ της Ένωσης και τρίτων χωρών και, ως εκ τούτου, θα πρέπει επίσης να περιληφθεί στην κατηγορία 2 του παραρτήματος του κανονισμού (ΕΚ) αριθ. 111/2005. Με αυτόν τον τρόπο διασφαλίζεται επίσης η διατήρηση της παραλληλίας μεταξύ των ουσιών που περιλαμβάνονται στους κανονισμούς (ΕΚ) αριθ. 273/2004 και (EK) αριθ. 111/2005 και απλουστεύεται η εφαρμογή των εν λόγω κανονισμών από τους φορείς εκμετάλλευσης και τις αρμόδιες αρχές.
                  
               
                     (17)
                  
                  
                     Το παράρτημα II του κανονισμού (ΕΚ) αριθ. 273/2004 καθορίζει ποσοτικά κατώφλια για τις συναλλαγές που αφορούν ορισμένες ουσίες και πραγματοποιούνται εντός περιόδου ενός έτους. Σκοπός του εν λόγω παραρτήματος είναι να αποφευχθεί η αδικαιολόγητη παρεμπόδιση του νόμιμου εμπορίου των εν λόγω ουσιών σε περιπτώσεις όπου είναι δυνατόν να μειωθεί ή να εξαλειφθεί ο κίνδυνος εκτροπής σε παράνομους διαύλους μέσω της επιβολής περιορισμών του εμπορίου μόνο στις ποσότητες που υπερβαίνουν ένα ορισμένο όριο. Βάσει των διαθέσιμων στοιχείων και των διαβουλεύσεων με τις αρμόδιες αρχές των κρατών μελών, το εν λόγω όριο για τον ερυθρό φωσφόρο θα πρέπει να καθοριστεί σε 0,1 kg.
                  
               
                     (18)
                  
                  
                     Στο πλαίσιο αυτό, είναι επίσης σκόπιμο να επικαιροποιηθούν οι κωδικοί της συνδυασμένης ονοματολογίας (κωδικοί ΣΟ) στους κανονισμούς (ΕΚ) αριθ. 273/2004 και (ΕΚ) αριθ. 111/2005, με βάση την τελευταία έκδοση της Συνδυασμένης Ονοματολογίας που εγκρίθηκε με τον εκτελεστικό κανονισμό (ΕΕ) 2019/1776 της Επιτροπής (4) και ισχύει από την 1η Ιανουαρίου 2020, ώστε να διασφαλιστεί η ορθή κατάταξη των διαβαθμισμένων ουσιών.
                  
               
                     (19)
                  
                  
                     Δεδομένου ότι η ουσία α-φαινυλακετοακετονιτρίλιο αναφέρεται συνήθως ως «APAAN» από τις αρμόδιες αρχές των κρατών μελών, η εν λόγω συντομογραφία θα πρέπει να προστεθεί στο παράρτημα I του κανονισμού (ΕΚ) αριθ. 273/2004 και στο παράρτημα του κανονισμού (ΕΚ) αριθ. 111/2005.
                  
               
                     (20)
                  
                  
                     Κατά συνέπεια, οι κανονισμοί (ΕΚ) αριθ. 273/2004 και (ΕΚ) αριθ. 111/2005 πρέπει να τροποποιηθούν αναλόγως.
                  
               
                     (21)
                  
                  
                     Δεδομένου ότι υπάρχει σημαντική νόμιμη παραγωγή, εμπορία και χρήση ερυθρού φωσφόρου στην Ένωση, θα πρέπει να παρασχεθεί επαρκές χρονικό διάστημα στους οικονομικούς φορείς και τις αρμόδιες αρχές για να προσαρμοστούν στους νέους περιορισμούς που αφορούν την εν λόγω ουσία, τους οποίους επιφέρει ο παρών κανονισμός.
                  
               
                     (22)
                  
                  
                     Με τους κανονισμούς (ΕΚ) αριθ. 273/2004 και (ΕΚ) αριθ. 111/2005 εφαρμόζονται από κοινού ορισμένες διατάξεις της σύμβασης των ΗΕ του 1988. Δεδομένης της στενής συνάφειας μεταξύ των εν λόγω δύο κανονισμών, είναι δικαιολογημένο να εγκριθούν οι τροποποιήσεις με ενιαία κατ’ εξουσιοδότηση πράξη,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του κανονισμού (ΕΚ) αριθ. 273/2004
            Τα παραρτήματα I και II του κανονισμού (ΕΚ) αριθ. 273/2004 τροποποιούνται σύμφωνα με το παράρτημα I του παρόντος κανονισμού.
         
         
            Άρθρο 2
            Τροποποιήσεις του κανονισμού (ΕΚ) αριθ. 111/2005
            Το παράρτημα του κανονισμού (ΕΚ) αριθ. 111/2005 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Το σημείο 1 στοιχείο β) και το σημείο 2 του παραρτήματος I, καθώς και το σημείο 2 στοιχείο β) του παραρτήματος II εφαρμόζονται από τις 13 Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 47 της 18.2.2004, σ. 1.
         
            (2)  ΕΕ L 22 της 26.1.2005, σ. 1.
         
            (3)  ΕΕ L 326 της 24.11.1990, σ. 57.
         
            (4)  Εκτελεστικός κανονισμός (ΕΕ) 2019/1776 της Επιτροπής, της 9ης Οκτωβρίου 2019, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 280 της 31.10.2019, σ. 1).
      
      
         
            ΠΑΡΑΡΤΗΜΑ I
            Τα παραρτήματα I και II του κανονισμού (ΕΚ) αριθ. 273/2004 τροποποιούνται ως εξής:
            
                        1)
                     
                     
                        Το παράρτημα I τροποποιείται ως εξής:
                        
                                    α)
                                 
                                 
                                    ο πίνακας «ΚΑΤΗΓΟΡΙΑ 1» τροποποιείται ως εξής:
                                    
                                                i)
                                             
                                             
                                                η καταχώριση για το α-φαινυλακετοακετονιτρίλιο αντικαθίσταται από το ακόλουθο κείμενο:
                                                
                                                            
                                                               Ουσία
                                                            
                                                         
                                                         
                                                            
                                                               Χαρακτηρισμός ΣΟ (εάν διαφέρει)
                                                            
                                                         
                                                         
                                                            
                                                               Κωδικός ΣΟ
                                                            
                                                         
                                                         
                                                            
                                                               Αριθ. CAS
                                                            
                                                         
                                                      
                                                            «α-φαινυλοακετοακετονιτρίλιο (APAAN)
                                                         
                                                         
                                                             
                                                         
                                                         
                                                            2926 40 00 
                                                         
                                                         
                                                            4468-48-8»
                                                         
                                                      
                                          
                                                ii)
                                             
                                             
                                                στην καταχώριση για την (1R,2S)-(-)-χλωροεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                             
                                          
                                                iii)
                                             
                                             
                                                στην καταχώριση για την (1S,2R)-(+)-χλωροεφεδρίνη, ο κωδικός ΣΟ «2939 79 90» αντικαθίσταται από τον κωδικό «2939 79 90»·
                                             
                                          
                                                iv)
                                             
                                             
                                                στην καταχώριση για την (1S,2S)-(+)-χλωροψευδοεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                             
                                          
                                                v)
                                             
                                             
                                                στην καταχώριση για την (1R,2R)-(-)-χλωροψευδοεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·EL
                                             
                                          
                                                vi)
                                             
                                             
                                                παρεμβάλλονται οι ακόλουθες καταχωρίσεις, στην κατάλληλη θέση, διαδοχικά, ανάλογα με τον οικείο κωδικό ΣΟ:
                                                
                                                            
                                                               Ουσία
                                                            
                                                         
                                                         
                                                            
                                                               Χαρακτηρισμός ΣΟ (εφόσον διαφέρει)
                                                            
                                                         
                                                         
                                                            
                                                               Κωδικός ΣΟ
                                                            
                                                         
                                                         
                                                            
                                                               Αριθ. CAS
                                                            
                                                         
                                                      
                                                            «3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό μεθύλιο (PMK γλυκιδικό μεθύλιο)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            13605-48-6
                                                         
                                                      
                                                            3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό οξύ (PMK γλυκιδικό οξύ)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            2167189-50-4
                                                         
                                                      
                                                            α-φαινυλακετοακεταμίδιο (APAA)
                                                         
                                                         
                                                             
                                                         
                                                         
                                                            2924 29 70 
                                                         
                                                         
                                                            4433-77-6
                                                         
                                                      
                                                            2-μεθυλο-3-φαινυλοξιρανο-2-καρβοξυλικός εστέρας
                                                            (BMK γλυκιδικό μεθύλιο)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            80532-66-7
                                                         
                                                      
                                                            2-μεθυλο-3-φαινυλοξιρανο-2-καρβοξυλικό οξύ
                                                            (BMK γλυκιδικό οξύ)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            25547-51-7
                                                         
                                                      
                                                            α-φαινυλακετοξικός μεθυλεστέρας (MAPA)
                                                         
                                                         
                                                             
                                                         
                                                         
                                                            2918 30 00 
                                                         
                                                         
                                                            16648-44-5»·
                                                         
                                                      
                                          
                              
                                    β)
                                 
                                 
                                    στον πίνακα «ΥΠΟΚΑΤΗΓΟΡΙΑ 2Α» παρεμβάλλεται η ακόλουθη καταχώριση, στην κατάλληλη θέση, διαδοχικά, ανάλογα με τον οικείο κωδικό ΣΟ:
                                    
                                                
                                                   Ουσία
                                                
                                             
                                             
                                                
                                                   Χαρακτηρισμός ΣΟ (εφόσον διαφέρει)
                                                
                                             
                                             
                                                
                                                   Κωδικός ΣΟ
                                                
                                             
                                             
                                                
                                                   Αριθ. CAS
                                                
                                             
                                          
                                                «Ερυθρός φωσφόρος
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0»·
                                             
                                          
                              
                                    γ)
                                 
                                 
                                    στην καταχώριση για το Ανθρανιλικό οξύ στον πίνακα «ΥΠΟΚΑΤΗΓΟΡΙΑ 2Β», ο κωδικός ΣΟ «2922 43 00» αντικαθίσταται από τον κωδικό «ex 2922 43 00»·
                                 
                              
                                    δ)
                                 
                                 
                                    στην καταχώριση για το Θειικό οξύ στον πίνακα «ΚΑΤΗΓΟΡΙΑ 3», ο κωδικός ΣΟ «2807 00 10» αντικαθίσταται από τον κωδικό «2807 00 00»·
                                 
                              
                  
                        2)
                     
                     
                        στον πίνακα του παραρτήματος II προστίθεται η ακόλουθη καταχώριση:
                        
                                    
                                       Ουσία
                                    
                                 
                                 
                                    
                                       Κατώφλιο
                                    
                                 
                              
                                    «Ερυθρός φωσφόρος
                                 
                                 
                                    0,1 kg»
                                 
                              
                  
      
      
         
            ΠΑΡΑΡΤΗΜΑ II
            Το παράρτημα του κανονισμού (ΕΚ) αριθ. 111/2005 τροποποιείται ως εξής:
            
                        1)
                     
                     
                        ο πίνακας «Κατηγορία 1» τροποποιείται ως εξής:
                        
                                    α)
                                 
                                 
                                    η καταχώριση για το α-φαινυλακετοακετονιτρίλιο αντικαθίσταται από το ακόλουθο κείμενο:
                                    
                                                
                                                   Ουσία
                                                
                                             
                                             
                                                
                                                   Χαρακτηρισμός ΣΟ (εφόσον διαφέρει)
                                                
                                             
                                             
                                                
                                                   Κωδικός ΣΟ
                                                
                                             
                                             
                                                
                                                   Αριθ. CAS
                                                
                                             
                                          
                                                «α-φαινυλοακετοακετονιτρίλιο (APAAN)
                                             
                                             
                                                 
                                             
                                             
                                                2926 40 00 
                                             
                                             
                                                4468-48-8»
                                             
                                          
                              
                                    β)
                                 
                                 
                                    στην καταχώριση για την (1R,2S)-(-)-χλωροεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                 
                              
                                    γ)
                                 
                                 
                                    στην καταχώριση για την (1S,2R)-(+)-χλωροεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                 
                              
                                    δ)
                                 
                                 
                                    στην καταχώριση για την (1S,2S)-(+)-χλωροψευδοεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                 
                              
                                    ε)
                                 
                                 
                                    στην καταχώριση για την (1R,2R)-(-)-χλωροψευδοεφεδρίνη, ο κωδικός ΣΟ «2939 99 00» αντικαθίσταται από τον κωδικό «2939 79 90»·
                                 
                              
                                    στ)
                                 
                                 
                                    παρεμβάλλονται οι ακόλουθες καταχωρίσεις, στην κατάλληλη θέση, διαδοχικά, ανάλογα με τον οικείο κωδικό ΣΟ:
                                    
                                                
                                                   Ουσία
                                                
                                             
                                             
                                                
                                                   Χαρακτηρισμός ΣΟ (εφόσον διαφέρει)
                                                
                                             
                                             
                                                
                                                   Κωδικός ΣΟ
                                                
                                             
                                             
                                                
                                                   Αριθ. CAS
                                                
                                             
                                          
                                                «3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό μεθύλιο (PMK γλυκιδικό μεθύλιο)
                                             
                                             
                                                 
                                             
                                             
                                                2932 99 00 
                                             
                                             
                                                13605-48-6
                                             
                                          
                                                3-(1,3-βενζοδιοξολο-5-υλο)-2-μεθυλοξιρανο-2-καρβοξυλικό οξύ (PMK γλυκιδικό οξύ)
                                             
                                             
                                                 
                                             
                                             
                                                2932 99 00 
                                             
                                             
                                                2167189-50-4
                                             
                                          
                                                α-φαινυλακετοακεταμίδιο (APAA)
                                             
                                             
                                                 
                                             
                                             
                                                2924 29 70 
                                             
                                             
                                                4433-77-6
                                             
                                          
                                                2-μεθυλο-3-φαινυλοξιρανο-2-καρβοξυλικός εστέρας
                                                (BMK γλυκιδικό μεθύλιο)
                                             
                                             
                                                 
                                             
                                             
                                                2918 99 90 
                                             
                                             
                                                80532-66-7
                                             
                                          
                                                2-μεθυλο-3-φαινυλοξιρανο-2-καρβοξυλικό οξύ
                                                (BMK γλυκιδικό οξύ)
                                             
                                             
                                                 
                                             
                                             
                                                2918 99 90 
                                             
                                             
                                                25547-51-7
                                             
                                          
                                                α-φαινυλακετοξικός μεθυλεστέρας (MAPA)
                                             
                                             
                                                 
                                             
                                             
                                                2918 30 00 
                                             
                                             
                                                16648-44-5»·
                                             
                                          
                              
                  
                        2)
                     
                     
                        ο πίνακας «Κατηγορία 2» τροποποιείται ως εξής:
                        
                                    α)
                                 
                                 
                                    στην καταχώριση για το Ανθρανιλικό οξύ, ο κωδικός ΣΟ «2922 43 00» αντικαθίσταται από τον κωδικό «ex 2922 43 00»·
                                 
                              
                                    β)
                                 
                                 
                                    παρεμβάλλεται η ακόλουθη καταχώριση, στην κατάλληλη θέση, διαδοχικά, ανάλογα με τον οικείο κωδικό ΣΟ:
                                    
                                                
                                                   Ουσία
                                                
                                             
                                             
                                                
                                                   Χαρακτηρισμός ΣΟ (εφόσον διαφέρει)
                                                
                                             
                                             
                                                
                                                   Κωδικός ΣΟ
                                                
                                             
                                             
                                                
                                                   Αριθ. CAS
                                                
                                             
                                          
                                                «Ερυθρός φωσφόρος
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0»·
                                             
                                          
                              
                  
                        3)
                     
                     
                        στην καταχώριση για το Θειικό οξύ στον πίνακα «Κατηγορία 3», ο κωδικός ΣΟ «2807 00 10» αντικαθίσταται από τον κωδικό «2807 00 00»·
                     
                  
                        4)
                     
                     
                        ο πίνακας «Κατηγορία 4» τροποποιείται ως εξής:
                        
                                    α)
                                 
                                 
                                    στην καταχώριση για τα φάρμακα και τα κτηνιατρικά φάρμακα που περιέχουν εφεδρίνη ή τα άλατά της, ο κωδικός ΣΟ «3003 40 20» αντικαθίσταται από τον κωδικό «3003 41 00» και ο κωδικός ΣΟ «3004 40 20» αντικαθίσταται από τον κωδικό «3004 41 00»·
                                 
                              
                                    β)
                                 
                                 
                                    στην καταχώριση για τα φάρμακα και τα κτηνιατρικά φάρμακα που περιέχουν ψευδοεφεδρίνη ή τα άλατά της, ο κωδικός ΣΟ «3003 40 30» αντικαθίσταται από τον κωδικό «3003 42 00» και ο κωδικός ΣΟ «3004 40 30» αντικαθίσταται από τον κωδικό «3004 42 00».